طارق امین یازر

طارق امین یازر سرائیکی تے اردو دا خوبصورت شاعر ھے

اصل ناں       طارق امین

تخلص          یازرؔ

جٖمنْ           1996ء

تعلیم           ایم اے

پیشہ            ذاتی کاروبار

جاہ پتہ         خان پور ضلع رحیم یار خان

 (1)غزل 
محبت وچ اثر کینی تاں کینی

تیڈٖا دل ساڈٖا گھر کینی تاں کینی

جے تَیں آکھئے جو کاں چِٹّے تاں چِٹّے

جے تَیں آکھئے اگر کینی تاں کینی

تیکوں ہک ڈٖینہ اساں اُڈٖ کے ڈٖکھیسوں

توڑے جو ساڈٖے پر کینی تاں کینی

میں آہداں پیار کر نئیں تاں میں مرداں

او آہدے بھانویں مر کینی تاں کینی

ساکوں یازرؔ نہ مہنْے ہار دے ڈٖے

اساں کئی کاریگر کینی تاں کینی